વડાપ્રધાન નરેન્દ્ર મોદીએ આજથી ગુજરાતના બે દિવસીય પ્રવાસ પર છે. જે અંતર્ગત તે દિલ્હીથી જામનગર એરપોર્ટ પર ઉતર્યા હતા. જ્યાં મુખ્યમંત્રી વિજય રૂપાણી અને નાયબ મુખ્યમંત્રી નીતિન પટેલે સમેત ભાજપના વરિષ્ઠ નેતાઓએ તેમનું સ્વાગત કર્યું હતું. આજે વડાપ્રધાન નરેન્દ્ર મોદી સૌથી પહેલા દ્વારકા જઇને દ્વારકાધીશના દર્શન કરશે. જે માટે તે જામનગરથી હેલિકોપ્ટર દ્વારા દ્વારકા પહોંચ્યા હતા. આ પ્રસંગે તેમની સાથે ભૂતપૂર્વ મુખ્યમંત્રી આનંદીબેન પટેલ અને મુખ્યમંત્રી વિજય રૂપાણી પણ જોડાયા હતા. તેમણે પણ પીએમ મોદી સાથે જગતના તાત દ્વારકાધીશના દર્શન કર્યા હતા.